การประชุมที่แกลร์มง

การประชุมที่แกลร์มง () เป็นการประชุมของนักบวชและฆราวาสในคริสตจักรโรมันคาทอลิกที่สมเด็จพระสันตะปาปาเออร์บันที่ 2 เรียกขึ้น และจัดขึ้นเมื่อวันที่ 27 พฤศจิกายน ค.ศ. 1095 ที่เมืองแกลร์มง โอแวร์ญที่ขณะนั้นเป็นส่วนหนึ่งของดัชชีอากีแตนE. Glenn Hinson, The Church Triumphant: A History of Christianity Up to 1300, (Mercer University Press, 1995), 387.Blumenthal, Utah-Renata. The Crusades – An Encyclopedia. pp. 263–265. 

แม้ว่าในปัจจุบันการประชุมนี้จะเป็นที่รู้จักกันดีจากสุนทรพจน์ที่สมเด็จพระสันตะปาปาเออร์บันทรงตรัสในวันสุดท้าย แต่โดยหลักแล้วเป็นการประชุมซีนอดที่มุ่งเน้นไปที่การนำการปฏิรูปกลูว์นีไปใช้ การออกพระกฤษฎีกา และการแก้ไขปัญหาในระดับท้องถิ่นและภูมิภาค การประชุมนี้ยังรวมการยืดเวลาการขับพระเจ้าฟิลิปที่ 1 แห่งฝรั่งเศส ออกจากศาสนจักร โทษฐานที่ทรงไปเสกสมรสใหม่เชิงคบชู้กับแบร์ทราด เดอ มงฟอร์ และประกาศต่ออายุการสงบศึกของพระเจ้า (Truce of God) ซึ่งเป็นความพยายามของศาสนจักรในการลดความขัดแย้งระหว่างขุนนางแฟรงก์

การสุนทรพจน์ที่สมเด็จพระสันตะปาปาเออร์บันในวันที่ 27 พฤศจิกายน ยังรวมถึงการเรียกร้องให้เข้าร่วมสงครามซึ่งจะนำไปสู่สงครามครูเสดครั้งที่หนึ่ง และท้ายที่สุด นำไปสู่การเข้ายึดเยรูซาเลมและสถาปนาราชอาณาจักรเยรูซาเลม ในการประชุมนี้ เออร์บันทรงตอบสนองต่อคำขอของจักรพรรดิอเล็กซิออสที่ 1 โคมเนนอส จักรพรรดิไบแซนไทน์ผู้ส่งทูตไปยังการประชุมที่ปีอาเชนซา เพื่อขอความช่วยเหลือทางทหารต่อต้านเซลจุกเติร์กHelen J. Nicholson, The Crusades, (Greenwood Publishing, 2004), 6. มีบันทึกหลายฉบับเกี่ยวกับสุนทรพจน์นี้ ซึ่งในจำนวนนี้ บันทึกของฟุลเชอร์แห่งชาทร์ผู้อยู่ในการประชุมนั้น ได้รับการยอมรับโดยทั่วไปว่าเป็นบันทึกที่น่าเชื่อถือที่สุด

ผู้เข้าร่วม

การปราศรัย

แหล่งข้อมูลหลักเกี่ยวกับการประชุมส่วนนี้มีอยู่หกแหล่ง:

จดหมายที่เออร์บันทรงเขียนเองในเดือนธันวาคม ค.ศ. 1095 อ้างถึงการประชุม;
Gesta Francorum ที่ไม่ทราบผู้เขียน ("The Deeds of the Franks" อายุ ป. ค.ศ. 1100/1101);
ฟุลเชอร์แห่งชาทร์ ผู้เข้าร่วมในการประชุม ใน Gesta Francorum Iherusalem peregrinantium (ป. ค.ศ. 1100–1105); 
รอแบร์นักบวช ผู้อาจเข้าร่วมในการประชุม ใน Historia Hierosolymitana (1107); 
บอลดริก อาร์ชบิชอปแห่งดอล (เขียน ป. ค.ศ. 1105);
Guibert de Nogent, Dei gesta per Francos (1107/8).

คำปราศรัยทั้งห้าฉบับมีรายละเอียดแตกต่างกันอย่างมาก โดยฉบับของฟุลเชอร์ ซึ่งเป็นที่ทราบกันว่าอยู่ในเหตุการณ์การประชุมสภา ถือเป็นฉบับที่น่าเชื่อถือที่สุดGeorg Strack, The sermon of Urban II in Clermont 1095 and the Tradition of Papal Oratory, in: Medieval Sermon Studies 56 (2012), 30–45. (uni-muenchen.de).

 จดหมายของเออร์บัน 

 อ้างอิง 

 ข้อมูลทั่วไปและอ้างอิง 


 Somerville, Robert, "The Council of Clermont and the First Crusade", Studia Gratiana 20 (1976), 325–337.
 Somerville, Robert, "The Council of Clermont (1095), and Latin Christian Society", Archivum Historiae Pontificiae 12 (1974): 55–90 
 Strack, Georg, "The sermon of Urban II in Clermont 1095 and the Tradition of Papal Oratory", Medieval Sermon Studies 56 (2012): 30–45, (pdf).


แหล่งข้อมูลอื่น
 Medieval Sourcebook:  Five versions of Urban's sermon

หมวดหมู่:สงครามครูเสดครั้งที่ 1
หมวดหมู่:กฎหมายศาสนจักร